Galerii: Tallinna Raekoja platsile saabus jõulupuu
#000003
Tallinna jõuluhooaja avas neljapäeval Raekoja platsile püsti pandud jõulukuusk. Linn pöörab sel aastal eriliselt tähelepanu valguslahendustele ja välisündmustele.
#000005
Tänavune esinduskuusk saabus Tallinnasse Kuusalu vallast. Esimene advendiküünal süüdatakse jõulukuusel 28. novembril. Sellele lisaks paigaldatakse vanalinna tänavatele ligi 250 tuledega kaunistatud minikuuske. Säravaid jõulupuid saab näha ka Vabaduse väljakul, Niguliste kirikus ja Paksu Margareeta külastuskeskuses.
#000006
Advendiaja ootuses saab Tallinn ka sel aastal kaunistatud piduliku talvevalgustusega – jõulukaunistused ja erinevad valguslahendused paigaldatakse nii vanalinna kui ka kõikjale üle linna, niisamuti saab külastada jõuluturgu, nautida uisutamisrõõme erinevates uisuparkides ja võtta osa erinevatest sündmustest.
#000007
Vanalinna käigud ja väravad ehitakse vanikutega, tänavad lühtrite ja valguskettidega, paljud puud ja hekid saavad kaunistuseks valgusketid ja -ehted. Katariina Gildi galeriistuudiod on advendiaja nädalalõppude õhtuti kaunistatud küünlavalgusega ning Patarei Merekindluse ajaloolistel müüridel saab alates 12. novembrist õhtustel täis- ja pooltundidel nautida viieminutilist valgusetendust.
#000008
Lisaks pidurüüs tänavatele kerkib Raekoja platsile traditsiooniline jõuluturg, mida tunnustati kaks aastat tagasi Euroopa parima jõuluturuna. Tallinna jõuluturg avatakse tänavu 26. novembrist ja see jääb jõulurõõmu pakkuma 2. jaanuarini. Turg on avatud iga päev kell 12-19, kuid hilisõhtused jalutajad saavad turukioskitest kuumi jooke soetada veel kuni kella 22-ni.
#000009
Järgemööda avatakse linnas ka uisuväljakud. Laupäeval, 20. novembril avatakse Harju tänaval Vanalinna uisupark ja liuväli Vilde spordipargis. Nädal hiljem, 27. novembril avatakse Nõmme gümnaasiumi hoovil ka sealne uisuplats. Tallinna kõige uuem ja nüüdisaegsem vabaõhuliuväli avatakse hiljemalt detsembri alguses Tondiraba pargis.
#000010
Riigimetsast toodi jõulupühadeks koju üle 9000 kuuse
#000011
Tallinna giidide ühingu esinaine: keskmine linlane ei tea Tallinna ajalugu
#000012
Muuseum kogub inimeste fotosid ja mälestusi Palmse mõisast
#000015
ETV2 teemaõhtu pühendub eesti kirjandusklassikale
#000016
Piltuudis: loomaaia värske asukas Makalu pääses esimest korda külastajate ette
#000020
Budismi instituudi direktor: lääne inimesi on haaranud ekstreemsustega elamise tahe
#000036